APSTIPRINĀTS

ar SIA „Jūrmalas siltums” valdes

27.01.2020. lēmumu Nr.1317

Pielikums Nr.1

**Izsoles noteikumi**

SIA „Jūrmalas siltums” saimnieciskajā darbībā neizmantotās automašīnas VW Transporter ar valsts reģistrācijas numuru FA 6834 pārdošanai

1. Izsoles organizēšana un Izsoles komisijas sastāvs noteikts, saskaņā ar SIA „Jūrmalas siltums” 27.01.2020. valdes lēmumu Nr.1317.
2. Izsoles priekšmets.
   1. Izsolē tiek piedāvāta automašīna VW Transporter, valsts reģistrācijas numurs FA 6834, izlaides gads 2004.g., reģ. apl. Nr. AD 0885707.
   2. Maksu par izsoles priekšmeta izslēgšanu no CSDD uzskaites reģistra atsavināšanai, kā arī pārējās ar noņemšanu no uzskaites saistītās izmaksas sedz pārdevējs.
3. Izsoles priekšmeta sākuma cena ir noteikta 1550,00 EUR (viens tūkstotis pieci simti piecdesmit euro, 00 centi), t.sk. pievienotās vērtības nodoklis, turpmāk - PVN 21%.

Izsoles priekšmeta sākuma cena, izsoles solis un nosolītā cena ietver PVN.

1. Informācija par izsoli
   1. Paziņojums par izsoli ne vēlāk kā divas nedēļas iepriekš tiek publicēts Jūrmalas pilsētas pašvaldības informatīvajā izdevumā „Jūrmalas Avīze” un uzņēmuma Interneta vietnē [www.jurmalassiltums.lv](http://www.jurmalassiltums.lv)
   2. Izsoles noteikumi un informācija par izsoles priekšmetu no paziņojuma par izsoli publicēšanas brīža pieejami lejupielādei uzņēmuma Interneta vietnē [www.jurmalassiltums.lv](http://www.jurmalassiltums.lv), sadaļā „Jaunumi”.
   3. Ar izsoles priekšmetu klātienē, iepriekš sazinoties ar SIA „Jūrmalas siltums” Dubultu un lokālo katlu māju galveno inženieri Raimondu Gulbi, mob. t.29109952 var iepazīties darba laikā, Slokas ielā 47A, Jūrmalā.
2. Izsoles pretendenti

Izsolē var piedalīties:

* 1. Latvijas Republikas Uzņēmumu reģistrā reģistrētas juridiskas personas;
  2. Jebkura fiziska persona ar derīgu personu apliecinošu dokumentu un deklarētu dzīvesvietu.

1. Reģistrācija izsolei
   1. Izsolei tiek reģistrēti pretendenti, kas līdz izsoles dienai ir samaksājuši nodrošinājuma naudu 155,00 EUR (viens simts piecdesmit pieci euro, 00 centi) SIA „Jūrmalas siltums”, Luminor Bank AS kontā Nr. LV57RIKO0002930169550, maksājuma mērķī norādot „Nodrošinājums automašīnas VW Transporter ar valsts reģistrācijas numuru FA 6834 izsolei”.
   2. Pretendents izsolei reģistrējas, aizpildot izsoles dalībnieka pieteikumu.
   3. Iesniedzot izsoles dalībnieka pieteikumu, fiziska persona uzrāda personu apliecinošu dokumentu.
   4. Ja izsoles dalībnieks ir juridiska persona, kopā ar aizpildītu izsoles dalībnieka pieteikumu, iesniedz juridiskas personas reģistrācijas apliecības kopiju, nodokļu maksātāja reģistrācijas apliecības kopiju un pilnvaru pārstāvim piedalīties izsolē, ja to nepārstāv amatpersona ar paraksta tiesībām. Juridiskās personas pārstāvis uzrāda personu apliecinošu dokumentu.
   5. Pretendenta iesniegtais pieteikums izsolei apstiprina to, ka attiecīgais pretendents ir iepazinies un piekrīt izsoles noteikumiem.
   6. Pēc izsoles dalībnieka reģistrācijas, izsoles dalībnieks saņem dalībnieka numuru.
2. Izsoles norise
   1. Izsole notiek 2020.gada 18.februārī, plkst. 10:00 SIA „Jūrmalas siltums” juridiskajā adresē, Jūrmalā, Slokas ielā 47A.
   2. Izsole norisinās latviešu valodā. Pretendents, kurš nepārvalda latviešu valodu, uz sava rēķina tiesīgs pieaicināt tulku. Tulka klātbūtni pretendents atzīmē izsoles dalībnieka pieteikumā.
   3. Izsolē piedalās tikai reģistrētie dalībnieki, tulki, izsoles komisija un izsoles sekretārs.
   4. Izsole ir mutiska, ar augšupejošu soli 50,00 EUR (piecdesmit euro).
   5. Izsoles norise tiek protokolēta.
   6. Sākoties izsoles priekšmeta izsolei, izsoles vadītājs nosauc izsoles priekšmetu, dalībnieku numurus, kuri reģistrējušies šā izsoles priekšmeta izsolei, sākumcenu, soli un solāmo cenu. Izsoles dalībnieki, kuri sola nosaukto cenu, paceļ savus dalībnieka numurus. Solītā summa un solījušo dalībnieku numuri tiek reģistrēti izsoles protokolā. Solīšana turpinās līdz summai, kuru sola tikai viens izsoles dalībnieks. Izsoles vadītājs solīto summu atkārto trīs reizes, ja šajā brīdī neviens cits izsoles dalībnieks nesola nākamo soli, izsoles vadītājs paziņo: „Pārdots”. Ja pēdējo soli ir solījuši vairāki pretendenti, bet nākamo soli nesola neviens, par pēdējo solīto cenu pretendentiem tiek piedāvāts iegādāties izsoles priekšmetu tādā secībā, kādā viņu numuri pie solītās cenas atzīmēti izsoles protokolā.
   7. Izsoles dalībnieki ievēro izsoles vadītāja norādījumus. Par izsoles kārtības traucēšanu pirmo reizi izsoles dalībnieks saņem aizrādījumu, par atkārtotu kārtības traucēšanu izsoles dalībnieks tiek izraidīts no izsoles. Aizrādījumi un izraidījumi tiek atzīmēti izsoles protokolā. Dalībniekam, kurš tiek izraidīts no izsoles, nodrošinājuma naudu neatmaksā.
   8. Pēc izsoles dalībnieks, kurš piedāvājis augstāko summu, ar savu parakstu izsoles protokolā apliecina nosolītās summas atbilstību nosolītajai cenai. Izsoles dalībnieks, kurš atsakās parakstīties protokolā, tādējādi atsakās no nosolītā priekšmeta un nodrošinājuma nauda viņam netiek atmaksāta.
   9. Izsole tiek uzskatīta par notikušu, ja uz konkrētā izsoles priekšmeta izsoli ir pieteicies vismaz viens pretendents, kurš nosola vienu soli virs izsoles sākumcenas.
   10. Ja izsole atzīta par nenotikušu, izsoles priekšmets tiek atsavināts, rīkojot jaunu izsoli.
   11. Izsoles uzvarētājam iemaksātā nodrošinājuma nauda netiek atmaksāta, bet tiek ieskaitīta Izsoles priekšmeta pirkuma summā. Ja izsoles uzvarētājs nesamaksā rēķinu pirkuma līgumā noteiktajā termiņā, izsoles uzvarētājam nodrošinājuma nauda netiek atmaksāta. Pārējiem Izsoles dalībniekiem nodrošinājuma naudu atmaksā 5 (piecu) darba dienu laikā no izsoles dienas.
3. Izsoles priekšmeta atsavināšana
   1. Izsoles dienā tiek sagatavots pirkuma līgums.
   2. Pēc līguma parakstīšanas, pircējs saņem rēķinu. Īpašumtiesības uz izsoles priekšmetu pāriet pie pircēja pēc rēķina apmaksas. Apliecinājums par rēķina apmaksu ir bankas apstiprināts maksājuma uzdevums, vai naudas ieskaitīšanas fakts pārdevēja kontā.
   3. Darījums tiek uzskatīts par nenotikušu un izsoles priekšmets tiek pārdots par brīvu cenu sekojošos gadījumos:
      1. Ja pircējs atsakās parakstīt pirkuma līgumu;
      2. Ja rēķins netiek apmaksāts pirkuma līguma noteiktajā termiņā;
      3. Ja rēķins ir apmaksāts, bet pircējs, neinformējot par iemesliem un nesaskaņojot pirkuma pieņemšanas brīdi, nepieņem pirkumu ilgāk kā divu nedēļu laikā no rēķina apmaksas brīža. Šajā gadījumā samaksātā rēķina summa (izņemot nodrošinājuma naudu) tiek atmaksāta pircējam uz kontu, no kura ticis veikts maksājums.
   4. Citi ar izsoles priekšmeta atsavināšanu saistītie jautājumi ir atrunāti pirkuma līgumā.

**PIRKUMA LĪGUMS Nr.**

|  |  |
| --- | --- |
| Jūrmalā | 2020.gada \_\_.\_\_\_\_\_\_\_\_\_\_\_\_\_\_ |

**SIA „Jūrmalas siltums”**, reģ. Nr.42803008058, tās valdes priekšsēdētāja Valda Vītoliņa personā, kurš darbojas uz valdes pilnvarojuma pamata, turpmāk – **Pārdevējs**, no vienas puses, un „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (uzņēmuma nosaukumus), reģ. Nr.\_\_\_\_\_\_\_\_\_\_\_\_\_\_\_\_, tās valdes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_ (Vārds, uzvārds) personā / **Vārds, uzvārds**, personas kods \_\_\_\_\_\_\_\_\_\_\_\_\_\_\_\_\_\_\_, turpmāk – **Pircējs**, no otras puses, turpmāk abi kopā saukti – **Puses**, pamatojoties uz 2020.gada \_\_.\_\_\_\_\_\_\_\_\_\_\_\_\_\_\_\_ izsoles rezultātiem, noslēdz līgumu, turpmāk – **Līgums**, par sekojošo:

1. **Līguma priekšmets**
   1. Pārdevējs pārdod un Pircējs pērk automašīnu VW Transporter, izlaiduma gads 2004., VIN numurs WV1ZZZ7HZ4H056805, valsts reģistrācijas numurs FA 6834, turpmāk – **Automašīna**.
   2. Līguma summa, kuru Pircējs maksā par Automašīnu, ir \_\_\_\_\_\_\_\_ **EUR (summa vārdiem), ieskaitot 21% PVN**.
   3. Pārdevējs apņemas nodot Automašīnu Pircējam pēc tam, kad Pircējs ir veicis Līguma summas samaksu. Samaksātā izsoles nodrošinājuma nauda tiek ieskaitīta Līguma summā.
2. **Pušu saistības**
   1. Pārdevējs apņemas:
      1. Segt izmaksas, kas saistītas ar nodokļu, nodevu maksājumiem, vai ceļu satiksmes noteikumu pārkāpumiem par periodu līdz Automašīnas nodošanai Pircēja īpašumā;
      2. Nodot Pircējam īpašumā Automašīnu un visu Automašīnas tehnisko dokumentāciju;
      3. Divu darba dienu laikā pēc Līguma 1.2.punktā norādītās Līguma summas saņemšanas, izsniegt Pircējam visu nepieciešamo dokumentāciju Automašīnas pārrakstīšanai uz Pircēja vārda, parakstīt Nodošanas - pieņemšanas aktu (Līguma pielikums Nr.1).
   2. Pircējs apņemas:
      1. Samaksāt par Automašīnu Līguma 1.2.punktā noteikto summu ne vēlāk kā septiņu dienu laikā no Līguma parakstīšanas un rēķina saņemšanas;
      2. Pieņemt no Pārdevēja Līguma 1.1.punktā minēto Automašīnu un parakstīt Nodošanas - pieņemšanas aktu (Līguma pielikums Nr.1) ne vēlāk kā divu nedēļu laikā no rēķina samaksas brīža. Pamatota iemesla gadījumā, Pircējs var vienoties ar Pārdevēju par Automašīnas ilgāku uzglabāšanu Pārdevēja teritorijā, maksājot teritorijas izmantošanas maksu 1,50 EUR (tai skaitā PVN 21%) diennaktī, taču ne ilgāk kā četras nedēļas no Līguma summas samaksas brīža.
      3. Segt visas izmaksas, kas saistītas ar Automašīnas reģistrāciju uz Pircēja vārda.
   3. Puses vienojas, ka īpašumtiesības uz Automašīnu Pircējs iegūst ar dienu, kad Pircējs ir veicis pilnu pirkuma summu un līdz samaksas brīdim Automašīna glabājas pie Pārdevēja.
3. **Nepārvarama vara**
   1. Puses neatbild par Līguma nosacījumu neizpildīšanu, ja iestājas nepārvaramas varas apstākļi (Force Majeure) – dabas stihijas, katastrofas, streiki, karadarbība vai manevri, kā arī citi tamlīdzīgi apstākļi, kuri tiek kvalificēti kā Force Majeure un kuru dēļ Līguma nosacījumu izpilde nav iespējama.
   2. Ja iestājas nepārvaramas varas apstākļi, Puse paziņo par šādu apstākļu iestāšanos otrai Pusei piecu darba dienu laikā no šo apstākļu iestāšanās brīža. Puses par tālāko Līguma nosacījumu izpildi slēdz atsevišķu rakstveida vienošanos.
4. **Papildu noteikumi**
   1. Neviena no Pusēm bez saskaņošanas ar otru Pusi nedrīkst nodot saistības, kas izriet no šī Līguma, trešajām personām.
   2. Līgums stājas spēkā tā parakstīšanas brīdī.
   3. Līgums var tikt grozīts vai papildināts tikai pēc Pušu rakstiskas vienošanās.
   4. Līgums tiek uzskatīts par izbeigtu sekojošos gadījumos:
      1. Pircējs Līgumā noteiktajā termiņā nav samaksājis Līguma summu pilnā apmērā;
      2. Pircējs ir samaksājis Līguma summu, taču nav pieņēmis Automašīnu šā Līguma 2.2.2.punktā noteiktajos termiņos. Šajā gadījumā pirkuma summa, izņemot nodrošinājuma naudu tiek atmaksāta Pircējam uz bankas kontu, no kura veikts maksājums;
      3. Pircējs rakstiski paziņo par atkāpšanos no Līguma. Šajā gadījumā Līguma ietvaros no Pircēja saņemtie maksājumi, izņemot nodrošinājuma naudu tiek atmaksāti uz Pircēja norādīto bankas kontu.
   5. Visus strīdus par Līguma nosacījumiem un to izpildi Puses risina sarunu ceļā, savstarpēji vienojoties. Ja Puses nevar vienoties, strīdu izšķir Latvijas Republikas tiesā.
   6. Līgums sastādīts latviešu valodā, uz divām lapām, divos identiskos eksemplāros, ar vienādu juridisko spēku. Pēc Līguma parakstīšanas, viens Līguma eksemplārs tiek nodots Pārdevējam, bet otrs – Pircējam.

|  |  |
| --- | --- |
| **PĀRDEVĒJS**  \_\_\_\_\_\_\_\_\_\_\_\_\_\_\_\_\_\_\_  **V.Vītoliņš** | **PIRCĒJS**  \_\_\_\_\_\_\_\_\_\_\_\_\_\_\_\_\_\_\_  **V.,uzvārds** |

**Pielikums Nr.1**

**NODOŠANAS - PIEŅEMŠANAS AKTS**

Jūrmalā

2020.gada \_\_. \_\_\_\_\_\_\_\_\_\_\_\_\_\_\_

**SIA „Jūrmalas siltums”,** tās amats, vārds, uzvārds personā, turpmāk - Pārdevējs, no vienas puses un v**ārds, uzvārds,** turpmāk - Pircējs, no otras puses, ar šo nodošanas - pieņemšanas aktu apstiprinām, ka:

1. Pircējs, atbilstoši \_\_.\_\_.2020. izsoles rezultātam un noslēgtajam Pirkuma līgumam Nr.\_\_\_\_\_\_\_\_ ir pieņēmis no Pārdevēja automašīnu VW Transporter, valsts reģistrācijas Nr. FA 6834.
2. Parakstot šo Nodošanas - pieņemšanas aktu, Pircējs un Pārdevējs neizvirza nekādas savstarpējas pretenzijas.
3. Šis Nodošanas - pieņemšanas akts ir sastādīts latviešu valodā 2 (divos) eksemplāros, pa vienam eksemplāram Pircējam un Pārdevējam.

# Pārdevējs Pircējs

|  |  |
| --- | --- |
| SIA „Jūrmalas siltums” Vien. reģ. Nr.42803008058  Slokas ielā 47A, Jūrmalā, LV-2015  Luminor Bank AS  Konta Nr. LV57RIKO0002930169550  \_\_\_\_\_\_\_\_\_\_\_\_\_\_\_\_\_\_\_\_\_\_\_  V., uzvārds | Uzņēmuma nosaukums, Vien. reģ. Nr. / Vārds, uzvārds personas kods \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_  V., uzvārds |